\nFlorin Logresteanu, membru, din 1999, al Uniunii Scriitorilor din Romania, a debutat in 1974, in revista Luceafarul, la recomandarea lui S. Damian si a prozatorului Nicolae Velea. A publicat, pana astazi, un volum de nuvele (Raspantia pasarilor) si trei romane (Trepte, Inseparabilii, Labirinturi), despre care s-au pronuntat critici importanti, precum L. Ulici, Dan Cristea, Constantin M. Popa, N. Ciobanu, Marian Popa, G. Cosoveanu, Paul Aretzu etc.\n \nFlorin Logresteanu (care e Doctor in Filologie si profesor la Colegiul National „Elena Cuza” din Craiova) propune noul sau roman intitulat Casa cu iedera. Actiunea lui se desfasoara pe fundalul evenimentelor care au premers conflictului balcanic dintre sarbi si albanezi din ultimul deceniu al mileniului trecut. L-am citit in manuscris si sunt in masura sa spun ca e vorba de un excelent roman al psihozei colective, care lumineaza subsolurile constiintei umane.\n Eugen Negrici